पाएं अपने शहर की ताज़ा ख़बरें और फ्री ई-पेपरडाउनलोड करें
देश के पांच राज्यों और राजस्थान में विधासभा की तीन सीटों पर चुनाव खत्म होने के साथ ही पेट्रोल-डीजल की कीमतें फिर बढ़ा दी गई। उदयपुर में मंगलवार को पेट्रोल के दामों में 31 पैसे और डीजल के दामों में 27 पैसे की बढ़ोतरी की गई। पेट्रोल अब 97.71 रुपए लीटर और डीजल 90.13 रुपए प्रति लीटर पर पहुंच गया है। इस बढ़ोतरी और चुनावों का समीकरण देखा जाए तो चौंकाने वाली जानकारी सामने आती है।
पश्चिम बंगाल, केरल, असम, पुडुचेरी और तमिलनाडु समेत पांच राज्यों में विधानसभा चुनावों और राजस्थान की तीन सीटों राजसमंद, सहाड़ा और सुजानगढ़ में उपचुनाव की घोषणा 25 फरवरी को की गई थी। इसके बाद 27 फरवरी की बढ़ोतरी को छोड़ दिया जाए तो 67 दिन में पेट्रोल-डीजल के दाम कभी नहीं बढ़ाए गए। बल्कि चार बार कम जरूर कर दिए। अब दो मई को रिजल्ट जारी होने के एक दिन बाद ही बढ़ोतरी कर दी गई।
5 माह में पेट्रोल 7.73, डीजल 8.23 रु. महंगा : इस साल का पांचवां महीने आने तक पेट्रोल-डीजल के दाम 26 बार बढ़ाए जा चुके हैं। साल के शुरुआती 59 दिनों में ही 25 बार बढ़ोतरी कर दी गई थी। फरवरी महीने के दौरान ही पेट्रोल के दाम में 16 दिन बढ़ोतरी हुई है। फरवरी माह में ही पेट्रोल 4.74 रुपए, डीजल 4.52 रुपए महंगा हो गया था। साल में अब तक 26 बार बढ़ोतरी के चलते पेट्रोल 7.73 और डीजल 8.23 रुपए प्रति लीटर तक महंगा हो चुका है।
आगे : महंगा होगा क्रूड, साथ में पेट्रोल-डीजल भी
15 अप्रैल : डीजल की कीमत में 15 पैसे और पेट्रोल में 17 पैसे की कमी की गई।जानकारों के अनुसार इस साल में क्रूड ऑयल में 5 फीसदी के करीब बढ़ोतरी हो चुकी थी, जबकि इस दौरान पेट्रोल-डीजल के दाम पेट्रोलियम कंपनियों ने नहीं बढ़ाए। चुनाव के दौरान के दो माह भी इसमें गिने जा सकते हैं। अब सऊदी अरब और अन्य तेल उत्पादक देशों की ओर से क्रूड ऑयल में भी बढ़ोतरी के संकेत दिए जा रहे हैं। ऐसे में पेट्रोल-डीजल की कीमतों में आगे भी राहत मिलने के कोई आसार नजर नहीं आ रहे। गैस के दाम भी बढ़ सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn